ফাতেমা নিজাম

ফাতেমা নিজাম () একজন বাহরাইনি প্যারালিম্পিক মল্লক্রীড়াবিদ, যিনি চাকতি, বর্শা ও গোলক নিক্ষেপে পারদর্শী। তিনি গ্রীষ্মকালীন প্যারালিম্পিকে পদক জয়ী প্রথম বাহরাইনি নারী। প্যারালিম্পিক ছাড়াও বিশ্ব প্যারা অ্যাথলেটিক্স চ্যাম্পিয়নশিপ ও এশিয়ান প্যারা গেমসে তিনি বাহরাইনের হয়ে পদক জয় করেছেন।

 কর্মজীবন 
ফাতেমা ২০০৮ সালে বেইজিংয়ে অনুষ্ঠিত প্যারালিম্পিক গেমসে চাকতি নিক্ষেপে অংশগ্রহণ করেন। সেটিই ছিল প্যারালিম্পিকে তার প্রথম অংশগ্রহণ। এরপর ২০১২ সালে লন্ডন প্যারালিম্পিকে তিনি চাকতি নিক্ষেপ ও বর্শা নিক্ষেপে অংশ নেন। ২০১৫ সালে কাতারের দোহায় অনুষ্ঠিত আইপিসি অ্যাথলেটিক্স বিশ্ব চ্যাম্পিয়নশিপে তিনি বাহরাইনের হয়ে গোলক নিক্ষেপে অংশ নেন।

ফাতেমা প্রথম প্যারালিম্পিক পদক জয় করেন ২০১৬ সালে। ব্রাজিলের রিউ দি জানেইরুতে অনুষ্ঠিত সেই প্যারালিম্পিক গেমসের উদ্বোধনী অনুষ্ঠানে বাহরাইনের পতাকা বহন করেছিলেন তিনি। মেয়েদের গোলক নিক্ষেপ এফ৫৩ ইভেন্টে ৪.৭৬ মিটার দূরত্বে গোলক নিক্ষেপ করে স্বর্ণপদক জয় করেন তিনি। তার আগে কোনো বাহরাইনি নারী প্যারালিম্পিকে পদক জয় করতে পারেনি।

২০১৭ সালে লন্ডনে অনুষ্ঠিত বিশ্ব প্যারা অ্যাথলেটিক্স চ্যাম্পিয়নশিপের গোলক নিক্ষেপ ইভেন্টে তিনি স্বর্ণপদক পান। পরের বছর ইন্দোনেশিয়ার জাকার্তায় এশিয়ান প্যারা গেমসে অংশ নিয়ে রৌপ্য পদক পান তিনি।

 তথ্যসূত্র 

 বহিঃসংযোগ 


বিষয়শ্রেণী:জীবিত ব্যক্তি
বিষয়শ্রেণী:বাহরাইনের প্যারালিম্পিক ক্রীড়াবিদ
বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী
বিষয়শ্রেণী:বাহরাইনের হয়ে প্যারালিম্পিক স্বর্ণপদক জয়ী
বিষয়শ্রেণী:মহিলা ডিস্ক নিক্ষেপকারী
বিষয়শ্রেণী:মহিলা বর্শা নিক্ষেপকারী
বিষয়শ্রেণী:২০০৮ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১২ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:নারী চাকতি নিক্ষেপকারী